**Priyanka Chopra Jonas** (hindi: प्रियंका चोपड़ा; født 18. juli 1982 i Jamshedpur i daværende Bihar i India) er en indisk filmskuespiller og sanger, og vinner av Miss India World og Miss World i 2000. Gjennom sin karriere som filmskuespiller har Chopra blitt en av Bollywoods mest kjente skuespillere og er en av de mest populære berømtheter i India. Hun har vunnet en nasjonal filmpris for beste skuespiller, og en rekke andre priser. Hun er kusine av skuespilleren Parineeti Chopra.

Liv og virke
------------

### Bakgrunn

Priyanka Chopra ble født av foreldre som begge var leger i den indiske hær, noe som medførte at familien ofte måtte flytte rundt i hennes barndom, men hun betrakter Bareilly, 220 km øst for Delhi, som sitt egentlige hjem. Som tenåring bodde hun noen år hos en tante i USA. I 2000 meldte hennes mor henne på en skjønnhetstevling kalt Femina Miss India hvor hun havnet på andreplass, noe som ga henne tittelen som Miss India World og kvalifisert for å delta i Miss World-konkurransen. Hun ble kronet som Miss World i 2000, den femte fra India som har blitt det.

Selv om hun en gang vurderte å studere ingeniørvitenskap, valgte hun heller å ta imot tilbud fra den indiske filmindustrien som et resultat av hennes titler i skjønnhetskonkurransene.

### Skuespillerinne

Hennes debutfilm var tamilske *Thamizhan* i 2002. Året etter spilte hun i *The Hero*, hennes første hindifilm. Den ble fulgt av suksessen *Andaaz* som ga henne en pris for beste kvinnelige debut. Ved 2006 hadde hun etablert seg som en ledende skuespiller i hindifilm med en rekke hovedroller i filmer som *Krrish* og *Don*. Etter å ha mottatt blandet mottakelse for en rekke mindre suksessfulle filmer, fikk hun gode anmeldelser for hennes portrett av ukonvensjonelle figurer, inkludert en plaget modell i dramaet *Fashion* fra 2008, en livlig marathikvinne i thrilleren *Kaminey* fra 2009, som en seriemorder i *7 Khoon Maaf* fra 2011 og som en autistisk kvinne i den romantiske komedien *Barfi!* fra 2012.

Hun har fått ytterligere kommersiell suksess ved å delta i filmer som den fartsfylte thrilleren *Don 2* (2011) og hevndramaet *Agneepath* (2012), samtlige var blant de mest sette indiske filmene noensinne.

I tillegg til å spille i filmer har hun deltatt i en rekke show, ledet et Reality-TV på indisk fjernsyn, skrevet faste spalter i indiske aviser og vært opptatt av veldedighetsarbeid, blant annet ble hun utnevnt som UNICEFs Goodwill-ambassadør for barns rettigheter den 10. august 2010. I 2012 utga hun sin første musikksingel, «In My City». Hennes andre singel, «Exotic», kom i 2013, og som gikk inn på listene i land som blant annet USA og Canada.

Filmografi (utvalg)
-------------------

| År | Film | Rolle | Noter |
| --- | --- | --- | --- |
| 2003 | *Andaaz* | Jiya | Filmfarepris for beste kvinnelige debut |
| 2004 | *Aitraaz* | Mrs. Sonia Roy | Filmfarepris for beste framførelse i en negativ rolle |
| 2008 | *Fashion* | Meghna Mathur | Indisk films pris for beste skuespiller Filmfarepris for beste skuespillerinne |
| 2009 | *Kaminey* | Sweety Shekhar Bhope | Nominert for Filmfares pris for beste skuespillerinne |
| 2011 | *7 Khoon Maaf* | Susanna Anna-MarieJohannes | Filmfares kritikerpris for beste skuespillerinne |
| 2012 | *Barfi!* | Jhilmil Chatterjee | Nominer for Filmfares pris for beste skuespillerinne |

Utmerkelser
-----------

Hun mottok den indiske utmerkelsen Padma Shri for sitt kunstneriske virke i 2016.[]

Referanser
----------

1. ↑   Gemeinsame Normdatei, besøkt 26. april 2014[Hentet fra Wikidata]
2. ↑   filmportal.de, Filmportal-ID 2e5c6d31917c417c9c23594c5ff31bc3, besøkt 9. oktober 2017[Hentet fra Wikidata]
3. ↑   Discogs, Discogs artist-ID 3242984, besøkt 9. oktober 2017[Hentet fra Wikidata]
4. ↑   «Priyanka Chopra, Johnny Depp: Big winners at People’s Choice Awards 2016», besøkt 7. november 2021[Hentet fra Wikidata]
5. ↑   «BBC 100 Women 2022: Who is on the list this year?», besøkt 10. juni 2023[Hentet fra Wikidata]

Eksterne lenker
---------------

* (en) Priyanka Chopra – kategori av bilder, video eller lyd på Commons Rediger på Wikidata

* (en) Priyanka Chopra – galleri av bilder, video eller lyd på Commons Rediger på Wikidata
* Offisielt musikknettsted
* (en) Priyanka Chopra på Internet Movie Database Rediger på Wikidata

* (sv) Priyanka Chopra i Svensk Filmdatabas Rediger på Wikidata

* (da) Priyanka Chopra på Filmdatabasen Rediger på Wikidata

* (fr) Priyanka Chopra på Allociné Rediger på Wikidata

* (en) Priyanka Chopra på AllMovie Rediger på Wikidata

* (en) Priyanka Chopra hos Rotten Tomatoes Rediger på Wikidata

* (en) Priyanka Chopra hos The Movie Database Rediger på Wikidata

* (en) Priyanka Chopra hos Behind The Voice Actors Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BBC Things **·** MusicBrainz **·** Discogs **·** AllMusic
 |